muzik of blood black reared pain rooted heart geared all tensed up in the bubble and the bounce an the leap an the weight drop it is the beat of the heart this pulsing of blood that is a bublin bass a bad bad beat pushin gainst the wall whey bar black blood an is a whole heappa passion a gather like a frightful form like a righteous harm giving off wild like is madness bad out dey hotta dan di hites of fire livin heat doun volcano core is di cultural wave a dread people deal spirits riled an rise an rail thunda wise latent powa in a form resemblin madness like violence is di show burstin outta slave shackle look ya boun fi harm di wicked man feel him hurt confirm man site destruction all aroun man turn love still confirm him destiny a shine lite wise soh life tek the form whey shiff from calm an hold di way of a deadly storm culture pulsin high temperature blood swingin anger shattering di tightened hold the false hold round flesh whey wail freedom bitta cause a blues cause a maggot suffering cause a blood klaat pressure yer still breedin love far more mellow than di soun of shapes chanting loudly scatta matta shatta shack what a beat for di time is night when passion gather high when di beat jus lash when di wall mus smash an di beat will shiff as di culture alltah when oppression scatta